Talment alavez, en o sieglo XVIII quan s'eliminoron ixas viviendas, quedase desfigurada la estructura medieval d'a plaza que seguntes qualques autors teneba portals tamién per o costado aquel (mesmo que encara se i pueden veyer en a banda d'a Casa d'a Villa, fendo en tot o conchunto un doble recinto de murallas con o perimetro exterior d'o barrio antiguo (murallas que se son conservadas quasi entieras) que gosaba achuntar-se con os muros d'o castiello en no deixando-ie sique quatre puertas (la Puerta d'Afuera -en o sur-este-, a Puerta de l'Hespital -a'l canto d'a ilesia, este- y la Puerta d'a Solana -en o sur-ueste, a'l canto de solán- que hue ye desapareixida pero que posiblement se perdió en bell momento en o sieglo XX ta fer l'acceso motorizau t'a plaza, como se puet veyer en as fotografías de Briet (l'anyo 1904), que encara la i amuestran). A quarta puerta se troba en o nordeste d'o recinto y a carrera que l'atraviesa se torna un camín que se'n baixa ta os campos d'ixe costau d'a villa.